CELEX: 22012D0267
Language: mt
Date: 2012-04-26 00:00:00
Title: 2012/267/UE: Deċiżjoni Nru 2/2012 tal-Kumitat tal-Ambaxxaturi AKP-UE tas- 26 ta’ April 2012 dwar it-tmiem tal-mandat tal-Viċi Direttur taċ-Ċentru għall-Iżvilupp tal-Intrapriża (CŻI)

22.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 131/10
            
         DEĊIŻJONI Nru 2/2012 TAL-KUMITAT TAL-AMBAXXATURI AKP-UE
   tas-26 ta’ April 2012
   dwar it-tmiem tal-mandat tal-Viċi Direttur taċ-Ċentru għall-Iżvilupp tal-Intrapriża (CŻI)
   (2012/267/UE)
   Il-KUMITAT TAL-AMBAXXATURI AKP-UE,
   Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1) kif emendat għall-ewwel darba fil-Lussemburgu fil-25 ta’ Ġunju 2005 (2) u kif emendat għat-tieni darba f’Ouagadougo fit-22 ta’ Ġunju 2010 (3), u partikolarment l-Artikolu 2(6) tal-Anness III tiegħu,
   Wara li kkunsidra d-Deċiżjoni Nru 8/2005 tal-Kumitat tal-Ambaxxaturi AKP-UE tal-20 ta’ Lulju 2005 dwar l-Istatuti u r-regoli ta’ proċedura taċ-Ċentru għall-Iżvilupp tal-Intrapriżi (ĊŻI) (4), u b’mod partikolari l-Artikolu 7(6) tagħha,
   Billi:
   
               (1)
            
            
               Dr Jyoti JEETUN inħatret Viċi Direttur taċ-ĊŻI b’effett mill-1 ta’ Settembru 2010 bid-Deċiżjoni Nru 4/2010 tal-Kumitat tal-Ambaxxaturi AKP-UE (5), mingħajr preġudizzju għal kwalunkwe deċiżjoni sussegwenti li l-Kumitat seta’ ħa, skont il-prerogattivi tiegħu,
            
         
               (2)
            
            
               F’laqgħa speċjali tal-Bord li saret fis-27 ta’ Settembru 2011, il-Bord Eżekuttiv taċ-ĊŻI rrakkomanda b’mod unanimu li jintemmu s-servizzi mhux biss tad-Direttur imma wkoll tal-Viċi Direttur,
            
         IDDEĊIEDA KIF ĠEJ:
   Artikolu 1
   Il-mandat ta’ Dr Jyoti JEETUN bħala Viċi Direttur taċ-ĊŻI huwa b’dan mitmum b’effett mill-10 ta’ Awwissu 2012.
   Artikolu 2
   B’effett immedjat, il-Bord Eżekuttiv taċ-ĊŻI qed b’dan jingħata l-mandat biex jieħu l-miżuri xierqa biex jiżgura l-ġestjoni adatta taċ-Ċentru sakemm jinħatar Viċi Direttur ġdid.
   
      Magħmul fi Brussell, is-26 ta’ April 2012.
      
         
            Għall-Kumitat tal-Ambaxxaturi AKP-UE
         
         
            Il-President
         
         Shirley SKERRITT-ANDREW
      
   
   
      (1)  ĠU L 317, 19.4.2001, p. 3.
   
      (2)  Ftehim li jemenda l-Ftehim ta’ Sħubija bejn il-Membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000 (ĠU L 209, 11.8.2005, p. 27).
   
      (3)  Ftehim li jemenda għat-tieni darba l-Ftehim ta’ Sħubija bejn il-Membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).
   
      (4)  ĠU L 66, 19.4.2001, p. 16.
   
      (5)  ĠU L 145, 11.6.2010, p. 18.